Mulți dintre noi au amintiri aparte legate de copaci.
Cățăratul copacilor din copilărie sau umbra lor într-o zi însorită.
Dar am luat copacii de buni,
și am defrișat aproape jumătate din pădurile planetei.
Din fericire, pădurea are extraordinara capacitate de a se reface.
În cea mai mare parte a plantei pădurea se reface.
Cu cea mai mică ocazie, copacii își arată minunata lor capacitate
de a se reface și răspândi peste tot,
aparent din nimic.
Această rezistență provine din nevoia de a supraviețui și reface
în cele mai grele condiții date de natură.
Dar pădurile se luptă să-și revină din cauza noastră.
Omul devastează pădurile cel mai eficient.
În numai 25 de ani,
am pierdut peste un milion de kilometri pătrați de pădure.
Încă mai defrișăm peste 10 miliarde de copaci anual.
Multe dintre pădurile seculare au dispărut,
unde exista din abundență o varietate de viețuitoare.
Am pierdut și gardienii pădurilor,
prădătorii,
care împiedicau ierbivorele să distrugă pădurile.
Dar avem nevoie de copaci.
Pădurile absorb carbonul din atmosferă,
și îl depozitează în trunchiul și rădăcinile lor și în sol.
Anual, copacii elimină aproape 15 miliarde de tone de dioxid de carbon.
În timp ce defrișăm pădurile, emitem în atmosferă
cantități periculoase de carbon, intensificând rata schimbărilor climatice.
Trebuie să inversăm acest proces
și să creăm din nou o lume în care să extindem pădurile.
Din fericire pentru noi,
soluția de restaurare a pădurilor e simplă.
Trebuie doar să oferim copacilor
posibilitatea de a se baza pe rezistența lor naturală.
Putem începe prin a proteja pădurile seculare rămase.
Aceste locuri prețioase, nedistruse de om,
găzduiesc încă amestecul natural de specii și copaci, tineri și bătrâni.
Pornind de aici, plantele și animalele
pot coloniza noi teritorii.
Aceste locuri străvechi trebuie păstrate pentru totdeauna.
Majoritatea celorlalte păduri ale planetei noastre
au fost afectate de om.
Și totuși, rămân sănătoase și sălbatice.
Le putem păstra astfel
extrăgând cu grijă lemnul și celelalte produse
și valorificându-le așa cum merită.
Administrându-le corect,
putem beneficia de rezistența lor naturală,
pentru a le păstra în picioare.
Este știut faptul că populația globală în creștere
va avea nevoie de și mai mult lemn.
Iar asta poate fi un lucru bun.
Lemnul este o resursă extraordinar de regenerabilă,
iar dacă-l extragem din surse bine administrate,
beneficiază atât pădurile cât și planeta.
Dar singure, pădurile naturale nu ne pot furniza lemnul de care avem nevoie.
Așa că trebuie să și plantăm copaci, așa cum facem și cu celelalte culturi
și să creăm o nouă generație de plantații.
Plantațiile vor permite așadar sălbăticiei
să treacă prin coridoare naturale forestiere
de care beneficiază comunitățile și economia,
fiind plantate pe teren despădurit,
fără să înlocuiască pădurile naturale.
În lume, se estimează existența a
2 miliarde de hectare de teren degradat
unde pot fi restaurate păduri.
Asta înseamnă dublu decât suprafața Europei.
Devenind fermieri mai eficienți și adoptând diete mai sănătoase,
vom elibera teren pentru plantații.
Și pentru ca pădurile noastre să-și revină. Să se resălbăticească.
O agricultură mai bună.
Mai multe păduri.
Putem ajuta natura să grăbească această restaurare globală.
În multe țări, oamenii plantează manual milioane de copaci.
Există proiecte care lansează tehnologii extraordinare
pentru a grăbi acest proces natural.
Chiar și împroșcarea semințelor pentru reîmpădurirea locurilor
mai greu accesibile.
Dacă vom face toate astea, imaginați-vă cum va arăta
planeta noastră în viitor.
Vom proteja astfel minunatele păduri seculare.
Vom putea recolta tot lemnul de care avem nevoie.
Vom staibiliza clima.
Și vom avea mai multe păduri naturale de cât am avut vreodată.
Iar cel mai bun lucru va fi că vom putea construi
un viitor în care orașele noastre vor fi pline de copaci,
oferindu-ne umbra și aer curat.
Awstfel vom fi mult mai sănătoși și mai fericiți.
Pentru că văzând copacii prin geam
sau trecând pe lângă ei în drum spre serviciu
ne refacem mintea și corpul.
Asta e magia copacilor.
Și când ești în pădure, poți să simți asta.
Dă-i drumul!
Respiră.